
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ВЫРӐНТИ ХӐЙ 
ТЫТӐМЛӐХ ОРГАНӖСЕНЕ ПАТШАЛӐХӐН УЙРӐМ ПОЛНОМОЧИЙӖСЕНЕ ПАРАССИ ҪИНЧЕН" 
САККУНӖН 1 ТАТА 148 СТАТЙИСЕНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи раштав уйӑхӗн 24-мӗшӗнче
йышӑннӑ

1 статья
Чӑваш Республикин "Чӑваш Республикинче вырӑнти хӑй тытӑмлӑх органӗсене патшалӑхӑн уйрӑм полномочийӗсене парасси ҫинчен" 2006 ҫулхи чӳк уйӑхӗн 30-мӗшӗнчи 55 №-лӗ саккунне (Чӑваш Республикин Патшалӑх Канашӗн ведомоҫӗсем, 2006, 72 №; 2007, 73, 74 №-сем; 2008, 76 №; 2009, 80, 82 №-сем; 2010, 84, 85 №-сем; 2011, 90, 91 №-сем; 2012, 92 (I том), 94 №-сем; "Республика" хаҫат, 2012, юпа уйӑхӗн 5-мӗшӗ, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 5, 6, 12 №-сем; 2014, 5, 6, 
11 №-сем; 2015, 12 №; 2016, 10, 12 №-сем; 2017, 3, 7 №-сем; "Республика" хаҫат, 2017, чӳк уйӑхӗн 8-мӗшӗ, раштав уйӑхӗн 13-мӗшӗ; 2018, ҫу уйӑхӗн 
8-мӗшӗ, ҫӗртме уйӑхӗн 27-мӗшӗ, авӑн уйӑхӗн 19-мӗшӗ; 2019, пуш уйӑхӗн 
6-мӗшӗ, пуш уйӑхӗн 13-мӗшӗ, ҫу уйӑхӗн 15-мӗшӗ, утӑ уйӑхӗн 17-мӗшӗ, раштав уйӑхӗн 26-мӗшӗ; 2020, ака уйӑхӗн 29-мӗшӗ, ҫу уйӑхӗн 13-мӗшӗ, авӑн уйӑхӗн 30-мӗшӗ, юпа уйӑхӗн 28-мӗшӗ; 2021, ака уйӑхӗн 30-мӗшӗ, ҫу уйӑхӗн 26-мӗшӗ, юпа уйӑхӗн 27-мӗшӗ, раштав уйӑхӗн 29-мӗшӗ; 2022, ака уйӑхӗн 
6-мӗшӗ, ҫу уйӑхӗн 5-мӗшӗ, утӑ уйӑхӗн 13-мӗшӗ, авӑн уйӑхӗн 28-мӗшӗ, юпа уйӑхӗн 5-мӗшӗ; "право21.рф" сеть кӑларӑмӗ, 2022, чӳк уйӑхӗн 21-мӗшӗ, 0000000000000244 №; "Республика" хаҫат, 2022, раштав уйӑхӗн 22-мӗшӗ, раштав уйӑхӗн 28-мӗшӗ; "право21.рф" сеть кӑларӑмӗ, 2023, нарӑс уйӑхӗн 16-мӗшӗ, 0000000000000736 №, нарӑс уйӑхӗн 22-мӗшӗ, 0000000000000760 №; "Республика" хаҫат, 2023, утӑ уйӑхӗн 19-мӗшӗ, юпа уйӑхӗн 4-мӗшӗ, чӳк уйӑхӗн 29-мӗшӗ; 2024, нарӑс уйӑхӗн 21-мӗшӗ, юпа уйӑхӗн 16-мӗшӗ, чӳк уйӑхӗн 27-мӗшӗ, раштав уйӑхӗн 11-мӗшӗ) ҫакӑн пек улшӑнусем кӗртес:
1) 1 статьян 4-мӗш пайӗн 5-мӗш пункчӗн иккӗмӗш абзацӗнче "Чӑваш Республикин Министрсен Кабинечӗ палӑртать." сӑмахсене "Чӑваш Республикин "Чӑваш Республикин территорийӗнче хуҫасӑр чӗр чунсене пӑхса усрасси ҫинчен" 2024 ҫулхи чӳк уйӑхӗн 21-мӗшӗнчи 76 №-лӗ саккунӗпе палӑртаҫҫӗ." сӑмахсемпе улӑштарас;
2) 148 статьян 2-мӗш пайне ҫакӑн пек ҫырса хурас: 
"2. Муниципаллӑ округсен тата хула округӗсен бюджечӗсене муниципаллӑ округсен тата хула округӗсен территорийӗнче хуҫасӑр чӗр чунсене пӑхса усрас ӗҫ-хӗле пурнӑҫланӑ чухне мероприятисем йӗркелес енӗпе паракан Чӑваш Республикин патшалӑх полномочийӗсене пурнӑҫлама Чӑваш Республикин республика бюджетӗнчен уйӑрса паракан субвенцисен калӑпӑшне (Si) ҫак формулӑпа палӑртаҫҫӗ:
Si = N × Qi + Soi, ӑҫта:
Si – i-кирек хӑш муниципаллӑ округӑн (хула округӗн) бюджетне уйӑрса паракан субвенцисен калӑпӑшӗ;
N – хуҫасӑр пӗр чӗр чуна пӑхса усрас ӗҫ-хӗле пурнӑҫланӑ чухне мероприятисем йӗркелеме каякан тӑкаксен нормативӗ, ӑна Чӑваш Республикин ветеринари енӗпе патшалӑх политикине пурнӑҫлакан ӗҫ тӑвакан органӗ Чӑваш Республикин финанс енӗпе патшалӑх политикине пурнӑҫлакан ӗҫ тӑвакан органӗпе килӗштернӗ тӑрӑх палӑртать;
Qi – i-кирек хӑш муниципаллӑ округра (хула округӗнче) календарлӑ ҫулталӑк хушшинче тытма палӑртакан хуҫасӑр чӗр чунсен хисепӗ;
Soi – муниципаллӑ округсен тата хула округӗсен вырӑнти хӑй тытӑмлӑх органӗсем муниципаллӑ округсен тата хула округӗсен территорийӗнче хуҫасӑр чӗр чунсене пӑхса усрас ӗҫ-хӗле пурнӑҫланӑ чухне мероприятисем йӗркелес енӗпе паракан Чӑваш Республикин патшалӑх полномочийӗсене 
i-кирек хӑш муниципаллӑ округра (хула округӗнче) пурнӑҫлама каякан тӑкаксен расчет хакӗ, ӑна ҫак формулӑпа палӑртаҫҫӗ:
Soi = Рс + Рмз, ӑҫта:
Рс – пӗр служащие тытса тӑма каякан тӑкаксем, вӗсем муниципаллӑ округсен тата хула округӗсен территорийӗнче хуҫасӑр чӗр чунсене пӑхса усрас ӗҫ-хӗле пурнӑҫланӑ чухне мероприятисем йӗркелес енӗпе паракан Чӑваш Республикин патшалӑх полномочийӗсене пурнӑҫланипе пулаҫҫӗ;
Рмз – муниципаллӑ округсен тата хула округӗсен территорийӗнче хуҫасӑр чӗр чунсене пӑхса усрас ӗҫ-хӗле пурнӑҫланӑ чухне мероприятисем йӗркелес енӗпе паракан Чӑваш Республикин патшалӑх полномочийӗсене пурнӑҫлама каякан пурлӑх тӑкакӗсем.".

2 статья
Ҫак Саккун 2025 ҫулхи пуш уйӑхӗн 1-мӗшӗнчен пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

